Gandia rep els alumnes de Formació Professional de Laval
30 juny 2022

## Gandia rep els alumnes de Formació Professional de Laval30 juny 2022Última actualització: 30 juny 2022

![](../gestion/img/4d2d2599eada6a92eb60b5ff28868a57882f49462b168f0ee47818de29297752.jpg)  
  

La regidora de relacions Internacionals i Agermanaments, **Liduvina Gil**, ha rebut els quatre alumnes d'últim any de Formació Professional de Vendes del centre Robert Buron de Laval (França), municipi agermanat amb Gandia des de fa quaranta-tres anys. Arthur, Saya, Louann i Quentin han estat acompanyats de la professora del centre educatiu, Gaelle Bastian.  
  
Després de quaranta-tres anys, s'han portat a terme diverses relacions i intercanvis. "Un dels objectius dels agermanaments és tindre lligams de tota mena amb les ciutats i aquestes pràctiques donen oportunitat a la joventut perquè puguen completar la seua formació professional fent pràctiques en llocs fora del seu país. També els permet enriquir-se de noves fórmules de treballar i millorar els seus coneixements de la llengua espanyola i de la seua especialitat professional", ha destacat Gil.  
  
Tal com ha explicat Bastian, Arthur, Saya, Louann i Quentin van ser seleccionats per fer un treball de prospecció en empreses de Gandia. "Aquests han autofinançat el viatge", ha afegit. Així doncs, han viatjat a la ciutat per tal de buscar espais perquè després puguen vindre alumnes del centre Robert Buron de Laval a realitzar les seus pràctiques de formació professional.  
  
Els alumnes de Laval han detallat que es desconeix el nombre total d'alumnes que podran vindre a Gandia entre setembre i desembre de 200, ja que depén de la beca d'Erasmus que s'atorgue. Tot això, han volgut agrair la col·laboració amb Gandia. "En un món globalitzat en el qual vivim donar oportunitat als nostres joves és donar-los eines perquè puguen aconseguir un futur millor", ha conclòs la regidora. 

[Twittear](https://twitter.com/share)